Document ID: 31998R0410

Padomes Regula (EK) Nr. 410/98
(1998. gada 16. februāris),
ar ko groza Regulu (EK, Euratom) Nr. 58/97 par uzņēmējdarbības strukturālo statistiku
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 213. pantu,
ņemot vērā Komisijas priekšlikumu1,
ņemot vērā Eiropas Parlamenta atzinumu2,
ņemot vērā Ekonomikas un sociālo lietu komitejas atzinumu3,
tā kā ar Padomes Regulu (EK, Euratom) Nr. 58/974 tika izveidota vienota sistēma, pēc kuras vācama, apkopojama, nosūtāma un novērtējama Kopienas statistika par uzņēmumu struktūru, darbībām, konkurētspēju un ražīgumu Kopienā;
tā kā Kopienas monetārā, saimnieciskā un sociālā integrācija liek šo sistēmu ieviest arī apdrošināšanas jomā;
tā kā ir vajadzīga salīdzināma, pilnīga un ticama apdrošināšanas statistika, lai varētu apkopot pārskatus par valstīm un reģioniem saskaņā ar Regulu (EK) Nr. 2223/965;
tā kā šā iemesla dēļ ir jāgroza Regula (EK, Euratom) Nr. 58/97, pamatojoties uz Padomes Direktīvām 92/49/EEK6 un 92/96/EEK7, kas pilnveido iekšējo tirgu tiešās dzīvības un nedzīvības apdrošināšanas jomā, un uz Padomes Direktīvu 91/674/EEK8 par apdrošināšanas uzņēmumu gada pārskatiem un konsolidētajiem pārskatiem;
tā kā ir notikušas apspriedes ar Statistikas programmu komiteju, kas izveidota ar Lēmumu 89/382/EEK, Euratom9, un Apdrošināšanas komiteju, kas izveidota ar Direktīvu 91/675/EEK10;
IR PIEŅĒMUSI ŠO REGULU.
1. pants
Regulu (EK, Euratom) Nr. 58/97 groza šādi.
1. Regulas 5. pantam pievieno šādu ievilkumu:
"- sīki izstrādāts modulis strukturālajai statistikai apdrošināšanas jomā, kas definēts 5. pielikumā".
2. Pievieno 5. pielikumu, kas dots šīs Regulas pielikumā.
2. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 16. februārī

Labels: 2
4
19